CELEX: 32012D0219
Language: sl
Date: 2012-04-24 00:00:00
Title: 2012/219/EU: Izvedbeni sklep Komisije z dne 24. aprila 2012 o priznanju Srbije kot neokužene s Clavibacter michiganensis ssp. sepedonicus (Spieckerman in Kotthoff) Davis et al . (notificirano pod dokumentarno številko C(2012) 2524)

26.4.2012   
            
            
               SL
            
            
               Uradni list Evropske unije
            
            
               L 114/28
            
         IZVEDBENI SKLEP KOMISIJE
   z dne 24. aprila 2012
   o priznanju Srbije kot neokužene s Clavibacter michiganensis ssp. sepedonicus (Spieckerman in Kotthoff) Davis et al.
   (notificirano pod dokumentarno številko C(2012) 2524)
   (2012/219/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1) ter zlasti točke 12 dela A Priloge III k Direktivi,
   ob upoštevanju naslednjega:
   
               (1)
            
            
               Točka 12 dela A Priloge III k Direktivi 2000/29/ES določa splošno prepoved glede vnosa v Unijo gomoljev vrst Solanum L. in njihovih hibridov, razen tistih, ki so določeni v točkah 10 in 11 navedenega dela A, vključno z gomolji Solanum tuberosum L., s poreklom iz tretjih držav. Navedena prepoved se ne uporablja za evropske tretje države, priznane kot neokužene s Clavibacter michiganensis ssp. sepedonicus (Spieckerman in Kotthoff) Davis et al. (v nadaljnjem besedilu: organizem).
            
         
               (2)
            
            
               Iz uradnih poročil v zvezi z akcijami pregleda v letih 2009, 2010 in 2011, ki jih je predložila Srbija, in informacij, pridobljenih z misijo, ki jo je v navedeni državi izvedel Urad za prehrano in veterinarstvo novembra in decembra 2009, je razvidno, da organizem v Srbiji ni prisoten in da je navedena država izvajala postopke nadzora, pregleda in testiranja za organizem med uvozom in domačo proizvodnjo gomoljev Solanum tuberosum L.
            
         
               (3)
            
            
               Zato je primerno, da se Srbija prizna kot neokužena z organizmom.
            
         
               (4)
            
            
               Ta sklep ne vpliva na kakršne koli kasnejše ugotovitve, ki bi lahko pokazale pojav škodljivega organizma v Srbiji.
            
         
               (5)
            
            
               Komisija bo Srbijo zaprosila za letno predlaganje informacij, potrebnih za preverjanje, ali je Srbija še vedno neokužena z organizmom.
            
         
               (6)
            
            
               Ukrepi, predvideni s tem sklepom, so v skladu z mnenjem Stalnega odbora za zdravstveno varstvo rastlin –
            
         SPREJELA NASLEDNJI SKLEP:
   Člen 1
   Priznavanje
   Srbija se prizna kot neokužena s Clavibacter michiganensis ssp. sepedonicus (Spieckerman in Kotthoff) Davis et al.
   Člen 2
   Naslovniki
   Ta sklep je naslovljen na države članice.
   
      V Bruslju, 24. aprila 2012
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 169, 10.7.2000, str. 1.